Diari Oficial de la Generalitat Valenciana


Sumari del DOGV 4538, del 07-07-2003 (2003/7756)

ACORD de 14 de maig de 2003, de la Comissió Territorial d'Urbanisme d'Alacant, relatiu a la Modificació Puntual núm. 4 de les Normes Subsidiàries de Llíber.
------------------------------------------------------------------------------------------------------------------------------------------------------------

### Dades del document

Número de DOGV
:   4538

Data del DOGV
:   07-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7756


Data del document
:   14-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Llíber
    * pla d'urbanisme

ACORD de 14 de maig de 2003, de la Comissió Territorial d'Urbanisme d'Alacant, relatiu a la Modificació Puntual núm. 4 de les Normes Subsidiàries de Llíber. [2003/X7756]
  
?Exp. 197/03. Llíber. Modificació Puntual núm. 4 de les Normes Subsidiàries, promogut per l'Ajuntament.
  
Vist l'expedient de referència i d'acord amb els antecedents i consideracions següents:
  
Antecedents de fet
  
Primer. El projecte de Modificació Puntual núm. 4 es va sotmetre a informació pública durant un mes per mitjà d'Acord del Ple de l'Ajuntament del dia 5 de febrer de 2003, i es va publicar l'anunci en el Diari Oficial de la Generalitat Valenciana núm. 4.440 de 14 de febrer de 2003 i en el diari Información de 8 de febrer del mateix any. Durant el pertinent període d'exposició pública, no es van presentar al·legacions i es va aprovar provisionalment pel mateix òrgan el 3 de març de 2003 per majoria absoluta.
  
Segon. La documentació està integrada per memòria informativa i justificativa i plànols d'informació i ordenació.
  
Tercer. L'objecte de l'expedient és el desplaçament de dos vials previstos en les normes subsidiàries per a ?ajustar a la realitat del terreny les alineacions establides en les normes subsidiàries?, atés que ?les condicions topogràfiques feien inviable el traçat projectat i era necessari rectificar-lo per a evitar l'excés de desnivell que presentava?. Per a això s'incorporen al sòl urbà 799 m² de sòl actualment classificat com a urbanitzable. I es manté la superfície de parcel·les edificables i l'edificabilitat neta i augmentant la superfície destinada a dotacions públiques en 800 m².
  
Quart. Consta en l'expedient l'informe favorable de la Diputació Provincial d'Alacant, de 20 de març de 2003.
  
Consideracions tecnicojurídiques
  
Primera. El procediment seguit per l'Ajuntament està d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
Segona. La documentació està completa als efectes del compliment de l'article 27 de la LRAU i 45 i següents del seu Reglament de Planejament, i és prou per a analitzar l'objecte de la modificació
  
Tercera. La modificació suposa la introducció d'alteracions en la classificació del sòl a efectes de reajustar unes alineacions de viari d'ordenació detallada i crear nous sòls dotacionals, sense que per això es produïsca disminució del sòl reservat a dotacions públiques ni cap augment d'aprofitament lucratiu privat, al contrari, es produïx un augment del sòl dotacional públic enfront del privat. Pel que les determinacions contingudes en el present expedient poden considerar-se genèricament correctes, des del punt de vista de les exigències de política urbanística i territorial de la Generalitat Valenciana, tal com s'arreplega en l'article 40 de la LRAU.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
1. Aprovar definitivament la Modificació Puntual núm. 4 de les Normes Subsidiàries del municipi de Llíber.
  
2. Publicar íntegrament el present acord aprovatori en el Diari Oficial de la Generalitat Valenciana a efectes de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que falta el document de normes urbanístiques.
  
Contra el present acord que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.-
  
Alacant, 14 de maig de 2003.- La secretària de la Comissió Territorial d'Urbanisme: Rosario Berjón Ayuso.